ಫೀಲ್ಡ್ಸ್ ಪದಕವು ಅಂತರರಾಷ್ಟ್ರೀಯ ಗಣಿತ ಒಕ್ಕೂಟದ (ಐಎಂಯು) ಅಂತರರಾಷ್ಟ್ರೀಯ ಕಾಂಗ್ರೆಸ್‍ನಲ್ಲಿ ೪೦ ವರ್ಷಕ್ಕಿಂತ ಕಡಿಮೆ ವಯಸ್ಸಿನ ಇಬ್ಬರು, ಮೂವರು ಅಥವಾ ನಾಲ್ಕು ಗಣಿತಜ್ಞರಿಗೆ ನೀಡಲಾಗುವ ಪ್ರಶಸ್ತಿ. ಈ ಸಭೆಯು (ಕಾಂಗ್ರೆಸ್) ಪ್ರತಿ ನಾಲ್ಕು ವರ್ಷಕ್ಕೊಮ್ಮೆ ನಡೆಯುತ್ತದೆ. ಫೀಲ್ಡ್ಸ್ ಪದಕವು ಒಬ್ಬ ಗಣಿತಜ್ಞನು ಪಡೆಯಬಹುದಾದ ಅತ್ಯಂತ ಉನ್ನತ ಗೌರವಗಳಲ್ಲಿ ಒಂದಾಗಿದೆ ಎಂದು ಪರಿಗಣಿತವಾಗಿದೆ, ಮತ್ತು ಇದನ್ನು ಗಣಿತಜ್ಞನ ನೊಬೆಲ್ ಪ್ರಶಸ್ತಿ ಎಂದು ವರ್ಣಿಸಲಾಗಿದೆ, ಆದರೆ ಪ್ರಶಸ್ತಿಯನ್ನು ಕೊಡುವ ಪ್ರಮಾಣ ದರ, ಪ್ರಶಸ್ತಿಗಳ ಸಂಖ್ಯೆ ಮತ್ತು ವಯೋಮಿತಿಗಳು ಸೇರಿದಂತೆ, ಹಲವು ಪ್ರಮುಖ ವ್ಯತ್ಯಾಸಗಳಿವೆ. ಎಆರ್‌ಡಬ್ಲ್ಯುಯು ನಡೆಸುವ ವಾರ್ಷಿಕ ಶೈಕ್ಷಣಿಕ ಶ್ರೇಷ್ಠತಾ ಸಮೀಕ್ಷೆಯ ಪ್ರಕಾರ, ಫೀಲ್ಡ್ಸ್ ಪದಕವನ್ನು ವಿಶ್ವಾದ್ಯಂತ ಗಣಿತದ ಕ್ಷೇತ್ರದಲ್ಲಿನ ಅತ್ಯುನ್ನತ ಪ್ರಶಸ್ತಿಯೆಂದು ಸ್ಥಿರವಾಗಿ ಪರಿಗಣಿಸಲಾಗಿದೆ, ಮತ್ತು ಇನ್ನೊಂದು ಪ್ರಸಿದ್ಧಿಯ ಸಮೀಕ್ಷೆಯಲ್ಲಿ, ಫೀಲ್ಡ್ಸ್ ಪದಕವು ಗಣಿತದಲ್ಲಿ ಎರಡನೇ ಅತಿ ಪ್ರತಿಷ್ಠಿತ ಅಂತರರಾಷ್ಟ್ರೀಯ ಪ್ರಶಸ್ತಿಯಾಗಿ ಆಬೆಲ್ ಪ್ರಶಸ್ತಿಯ ನಿಕಟ ಉತ್ತರಾಧಿಕಾರಿ ಎನಿಸಿಕೊಂಡಿತು. == ಉಲ್ಲೇಖಗಳು ==